钦定古今图书集成/理学汇编/文学典/第112卷 > 葛涧
## 钦定古今图书集成/理学汇编/文学典/第112卷 > 葛涧

按《扬州府志》：“涧字子东，其先凤阳人。父钦，始徙江都，
家焉。钦以孝弟力田称。嗜古书，构楼五楹，所藏数千
卷，至涧益至万馀卷。江淮称积书者无如葛氏。涧博
学有名理，坐卧楼中，手一编，寒暑不废，家人进食饮
不卒业不御。尝撰《明人物编》，始洪武，迄嘉靖，数十卷，
人为列传甚悉，识者谓其有史学。少从湛若水游，德”
器深粹。以明经岁荐，年七十馀卒。友人私谥曰“正学
先生。”